Diari Oficial de la Generalitat Valenciana


Sumari del DOGV 9832, del 19-04-2024 (2024/3211)

Anunci de la convocatòria de l'assemblea general ordinària.
-----------------------------------------------------------

### Dades del document

Número de DOGV
:   9832

Data del DOGV
:   19-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3211


Organisme emissor
:   Ruralnostra, SCOOP Crèd. V.

Tipus de document
:   Anunci

Anunci de la convocatòria de l'assemblea general ordinària. [2024/3211]  
En compliment de l'acord adoptat pel Consell rector d'aquesta caixa rural i de conformitat amb el que s'estableix legalment i estatutàriament, es convoca a tots els socis i sòcies de l'entitat per a celebrar l'assemblea general ordinària el pròxim dia 16 de maig del present any a les 18.00 hores en primera convocatòria i a les 18.30 hores, en segona, en la seu social de Ruralnostra, (accés pel carrer del Carmen, 2. Espai obert Àgora) a fi de tractar els diferents punts del següent:  
  
Ordre del dia  
  
1. Examen de la gestió social. Aprovació, si és el cas, dels comptes anuals corresponents a l'exercici econòmic de 2023.  
2. Acords sobre la distribució de resultats.  
3. Aprovació, si és el cas, de la liquidació del pressupost d'ingressos i despeses del Fons de formació i promoció de l'exercici anterior i pla d'inversions i despeses d'aquest fons per a l'exercici en curs.  
  
4. Elecció de membres titulars del Consell rector.  
5. Proposta de remuneració del Consell rector per a l'exercici en curs.  
6. Aprovació de la ràtio màxima entre els components fixos i variables de la remuneració de les persones empleades les activitats professionals de les quals incideixen de manera significativa en el perfil de risc de l'entitat.  
7. Informe sobre la utilització de l'acord adoptat en l'assemblea general anterior, relatiu a l'estipulació de contractes i l'assumpció d'obligacions no compreses en la prestació dels serveis financers propis de l'objecte social de l'entitat a favor de membres del Consell rector o persones a ells vinculades. Manteniment o renovació si és el cas, de l'autorització existent.  
8. Modificació dels articles 5 bis, 6, 11 bis, 12, 13, 14, 15, 16, 17, 18, 20, 23, 25, 30, 34, 40, 43, 45, 49 i 60 i supressió de l'article 15 bis dels Estatuts socials.  
9. Habilitació al Consell rector perquè, per si mateix, puga completar, adequar o esmenar la modificació dels Estatuts socials aprovada, en la matèria precisa per a poder complir les indicacions o les objeccions que poguera formular a aquesta modificació l'Institut Valencià de Finances, la Conselleria d'Hisenda i Model Econòmic o els registres competents en ordre a la seua autorització, qualificació i inscripció.  
  
10. Suggeriments i preguntes al Consell rector.  
11. Decisió sobre aprovació de l'acta. Designació de socis i sòcies a aquest efecte.  
  
Notes: Conforme al que es disposa en els articles 34 de la Llei de cooperatives de la Comunitat Valenciana, i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'assemblea, juntament amb els preceptius informes del Consell rector, es troben a la disposició dels socis i sòcies en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'assemblea. Especialment, es comunica, de conformitat al que es disposa en l'article 34.5 i 26.2.b de la Llei de cooperatives de la Comunitat Valenciana, que es troba a la disposició dels socis i sòcies, el nou text dels estatuts que se sotmetrà a aprovació, i també un informe justificatiu de la reforma. Els socis i sòcies tindran dret a rebre gratuïtament, amb la sol·licitud per escrit prèvia, còpia dels documents indicats amb antelació a l'assemblea.  
  
  
Betxí, 9 d'abril de 2024.- El president: Vicent Seglar Ballester.